b'\n_START_ARTICLE_\nFiltracija\n_START_PARAGRAPH_\nFiltracija je postopek lo\xc4\x8devanja teko\xc4\x8dine in trdne snovi suspendirane v njej, pri katerem teko\xc4\x8dina prehaja skozi medij (filter), ki je nepropusten za trdno snov. Velikost delcev trdnine, ki jih filter zadr\xc5\xbei, je odvisna od velikosti odprtin v njem. Kot metoda za pre\xc4\x8di\xc5\xa1\xc4\x8devanje je nepopolna - zaradi kapilarnosti ostane nekaj teko\xc4\x8dine med delci trdnine, v teko\xc4\x8dini pa ostanejo delci, ki so manj\xc5\xa1i od premera odprtin filtra._NEWLINE_Filtracija je eden od na\xc4\x8dinov sprejemanja hrane pri \xc5\xbeivalih, temelji pa na precejanju drobnih organizmov in organskih delcev (detrita) v vodi. \xc5\xbdivali, ki se prehranjujejo na ta na\xc4\x8din imenujemo filtratorji.'